Meðfylgjandi er ræða iðnaðar - og viðskiptaráðherra á morgunverðarfundi Stjórnvísis þann 19. nóvember . Yfirskrift fundarins var " Stefna stjórnvalda um samfélagsábyrgð fyrirtækja " og ræddi ráðherra aðkomu stjórnvalda m.a. út frá skilgreiningu Evrópusambandsins á hugtakinu sem gengur út á það að samfélagslega ábyrg fyrirtæki vinni að eigin frumkvæði að eflingu samfélagsins , samþættingu samfélags - og umhverfismála í starfsemi sinni . Áherslan væri á að fyrirtæki gerðu eitthvað í þágu samfélagsins umfram það sem lög og reglur kveða á um og að eigin frumkvæði . Þetta þyrfti að hafa í huga þegar aðkoma stjórnvalda væri rædd og ekki augljóst hver hún ætti að vera , önnur en að ganga á undan með góðu fordæmi .